CELEX: 62012TN0062
Language: bg
Date: 2012-02-09 00:00:00
Title: Дело T-62/12: Жалба, подадена на 9 февруари 2012 г. — ClientEarth/Съвет

14.4.2012   
            
            
               BG
            
            
               Официален вестник на Европейския съюз
            
            
               C 109/24
            
         Жалба, подадена на 9 февруари 2012 г. — ClientEarth/Съвет
   (Дело T-62/12)
   2012/C 109/51
   Език на производството: английски
   
      Страни
   
   
      Жалбоподател: ClientEarth (Лондон, Обединено кралство) (представители: O. Brouwer и P. van den Berg, адвокати)
   
      Ответник: Съвет на Европейския съюз
   
      Искания на жалбоподателя
   
   
               —
            
            
               да се отмени решението на ответника, с което се отказва (пълен) достъп до документ № 6865/09, съдържащ правно становище на правната служба на ответника относно законосъобразността на предложените изменения в проекта на Европейската комисия за преработен текст на Регламент (ЕО) № 1049/2001 (1) в съответствие с този регламент; и
            
         
               —
            
            
               да се осъди ответника да заплати съдебните разноски.
            
         
      Правни основания и основни доводи
   
   Жалбоподателят излага четири правни основания в подкрепа на своята жалба.
   
               1.
            
            
               Първото правно основание е изведено от твърдението за нарушение на член 4, параграф 2, второ тире от Регламент (ЕО) № 1049/2001, тъй като ответникът не посочил по какъв начин разкриването на разглеждания документ би навредило на защитата на правните становища.
            
         
               2.
            
            
               Второто правно основание е изведено от твърдението за нарушение на член 4, параграф 3, първа алинея от Регламент (ЕО) № 1049/2001, тъй като ответникът не посочил по какъв начин разкриването на разглеждания документ би навредило сериозно на процеса на вземане на решения от Съвета.
            
         
               3.
            
            
               Третото правно основание е изведено от твърдението за нарушение едновременно на член 4, параграф 2, второ тире и на член 4, параграф 3, първа алинея от Регламент (ЕО) № 1049/2001, тъй като ответникът не взел предвид висшия обществен интерес от разкриването на разглеждания документ.
            
         
               4.
            
            
               Четвъртото правно основание е изведено от твърдението за нарушение на член 4, параграф 6 от Регламент (ЕО) № 1049/2001 и на принципа на пропорционалност, тъй като Съветът не разгледал въпроса дали би могъл да предостави по-широк достъп до разглеждания документ.
            
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).